Κακαβιά με μπλε καβούρια
Μια ξεχωριστή κακαβιά με μπλε καβούρια. Τη συνταγή μας έδωσε η «Κυρά του Δέλτα», η μοναδική γυναίκα αλιέας στο Δέλτα του Έβρου.
2 μέτριες πατάτες, σε μέτρια κομμάτια, 2 μέτρια καρότα, σε χοντρές φέτες, 1 κλωνάρι σέλερι, καθαρισμένο από ίνες, σε λεπτές φέτες, 1 μεγάλο ξερό κρεμμύδι, χοντροκομμένο, 40 ml ελαιόλαδο, για το σερβίρισμα, 1 κονσέρβα καβουρόψιχα (ή 2-3 φρέσκα μπλε καβούρια, ολόκληρα), αλάτι, φρεσκοτριμμένο πιπέρι, λίγος χυμός λεμονιού για το σερβίρισμα
Για την κακαβιά με μπλε καβούρια ξεκινάμε βάζοντας σε μια βαθιά κατσαρόλα τις πατάτες, τα καρότα, το σέλερι και το κρεμμύδι. Αλατίζουμε ελαφρά και τα καλύπτουμε με νερό κατά 4-5 εκ. Ζεσταίνουμε σε δυνατή φωτιά μέχρι να πάρουν βράση. Χαμηλώνουμε τη φωτιά, σκεπάζουμε την κατσαρόλα και μαγειρεύουμε για περίπου 15 λεπτά, μέχρι να μισομαλακώσουν τα υλικά. Αν χρησιμοποιήσουμε φρέσκα καβούρια, τα πλένουμε καλά και τα ρίχνουμε ολόκληρα στην κατσαρόλα.Μαγειρεύουμε για άλλα 15 λεπτά, μέχρι να γίνουν τα λαχανικά.Λίγο πριν σερβίρουμε, βγάζουμε από τη σούπα τα καβούρια και με μια πένσα (ή το ειδικό εργαλείο που σπάμε τα θαλασσινά) σπάμε τις δαγκάνες, τα πόδια και το καπάκι του κορμού και αφαιρούμε το ψαχνό. Αν χρησιμοποιήσουμε κονσέρβα, ρίχνουμε στην κατσαρόλα την καβουρόψιχα μαζί με το υγρό της κονσέρβας 10 λεπτά πριν ολοκληρωθεί το μαγείρεμα. Μπορούμε να μοιράσουμε το ψαχνό στα πιάτα με την κακαβιά ή να το σερβίρουμε ξεχωριστά σε πιάτο, με ελάχιστο αλάτι, ελαιόλαδο και λίγο χυμό λεμονιού.
Καβούρι,Light